‘n Hart wat vergenoegd is.
Ons sukkel soms so om ons lewens voluit te leef. Selfs as kinders van die Here.
Die Here sê vir ons deur Sy Woord dat die Here vir ons alles gegee het om ten volle te leef vir die Here. Lees 2 Petrus 1:3
Daar EEN groot rede…..
Kom ons lees 1 Korinthiers 10:1-13
Paulus begin met die Korinte gemeente praat oor die Geskiedenis van Israel. Hy noem in vers 1 dat hulle almal onder die wolk was. Shekinah. Hulle het almal dieselfde wolk en vuurkolom beleef en ook dieselfde geestelike spys geëet en geestelike drank gedrink as die res van die volk.
Die oorsprong = die Rots was Christus waaruit hulle gedrink het. 
Christus was self hulle voorsiening. Die Hele volk het die seën van die Here ervaar – Geestelik en Fisies (Manna, water en kwartels).
Vers 5”Maar God het in die meeste van hulle geen welgevalle gehad nie, want hulle is neergeslaan in die woestyn.”
Die gevolg was, dat daar 70 begrafnisse elke dag was vir 40 jaar. Om en by 1 miljooen mense sterf en net 2 het die beloofde land ingegaan.
Vers 11 sê vir ons hoekom die straf so groot was. Sodat ons die waarskuwing moet hoor dat ons nie sal doen wat die Volk van God gedoen het nie: 
Vers 6 sien ons hulle was begerig na slegte ding
Vers 7 sien ons hulle was afgodedienaars. (Drank, brassery en seksuele immoraliteit)
Nou die fokus van ons studie vanoggend is in vers 9 en 10.
Hulle het goeie goed ook begeer. Soos die basiese kos en water, maar die klem lê daarop dat hulle gemurmureer het as hulle dit nie gekry het nie. 
Ons almal weet dit is nie goed om vers 6 en 7 (sondige dinge) te begeer nie,
Maar hoeveel keer eis ons die goeie en as ons dit nie kry nie dan murmureer ons daaroor?

Dit het die Israeliete uit die beloofde land gehou…..die sonde van onvergenoegdheid.
Paulus sê vir ons op ‘n baie praktiese manier in vers 12 
“PASOP wie meen dat hy staan, moet oppas dat hy nie val nie.”       
Vers 13 is so ‘n algemene teksvers maar kyk na die konteks.
Die vers word in die konteks geskrywe in lyn met die sonde van murmurering  (grumbling)
Om te kla en te huil oor dit wat die Here nie vir jou wil gee nie. 
Die Here gee ons die belofte dat as ons onvergenoegd wil wees, sal Hy vir ons die uitkoms gee. Hierdie sonde is ‘n vleeslike aspek en dit kry sy broei plekkie in ons harte. Ons gaan vir so ‘n tydjie gesels oor, om hierdie harte van ons te kultiveer om vergenoegd te wees.
Die Here sê vir ons, ons moet ons oefen in die Godsaligheid. 
Ons gaan so bietjie oefen.

Ons sien in Eksodus 13 hoe die Here die Volk se geroep hoor en hulle uitlei uit Egipte land uit. Hulle sien al die wonderwerke, die wolk - en vuur kolom. Hulle kom by die Rooisee in Eks 14 vers 10-12.
I.p.v om uit te roep na God, roep hulle uit teen Moses. Met hulle eerste uitdaging vergeet hulle alreeds dat hulle soos in vers 8 sê: “deur ‘n hoër hand uitgelei is.”
Hulle vertrou God glad nie en tsv hulle ongeloof kom die Here en bewerk ‘n groot wonderwerk. Hulle gaan droogvoets deur die Rooisee en al die soldate saam met Farao het omgekom.
In Eks 15 sien ons is hulle 3 dae in die Wildernis in.  By Mara kom hulle agter dat die water bitter is en 1 miljoen mense het niks om te drink nie. Weereens murmureer hulle in vers 24 en in vers 25 lees ons dat God weereens ‘n wonderwerk.
Hierna lei God hulle na ‘n oase - Elim. Die Here het reeds geweet hoe Hy vir hulle gaan sorg. 
Leer hulle nou al hul les en weet dat hulle op God kan vertrou?
Eks 16 kom hulle in die wildernis met die naam Sin. 2 maande uit Egipte uit en die Here bring hulle weer voor die wete dat God voorsien. Maar in hulle sonde en onvergenoegdheid hou hulle aan murmureer,  sodra dinge anders gaan as wat hulle verwag het.
In vers 2 lees ons weer dat hulle murmureer. Ons weet as ons soms deur moeilike tye gaan en stryd het, kan ons emosies soms oorneem en ons sê goed wat ons nie bedoel nie en ons WEET dit wat ons sê is nie waar nie. 
Die Here hoor as ons murmureer. Ons hoef dit nie eens haardop te doen nie, maar hier waar ek in my gedagtes besig is om dalk vloere te was en ek was amper die enamel van die teëls af omdat ek alweer die vloere moet was. Kan almal nie net hulle skoene by die deur uittrek en my vloere konsidereer nie…….hoe wens ek my kinders wil my vloere net weer vuil trap, want dan weet ek hulle is hier by my.  Ons mors ons tyd en die lewe wat die Here ons gegee het, wanneer ons murmureer en heeltyd kla. Begin sien dit wat die Here ons gee, elke dag van ons lewens…..
In vers 4 doen die Here weer ‘n wonderwerk maar Hy sê ook dat Hy dit gee om hulle nou te beproef.  Want wanneer ons murmureer sê God vir ons, in vers  8 dat ons murmureer (nes die volk) teen God en nie teen die mens nie.
Nou
Eks 17 – Nou het hulle geleer…….? (Leer ons?)
Hulle kom by Rafidim en daar is weer geen water nie. vers 2 sê hulle blatant “Gee julle nou vir ons water…” hulle bly murmureer en kla en eis….. Weereens wend hulle, hul nie na God nie, maar hulle murmureer teen Moses.
God doen weer ‘n wonderwerk…..God is ‘n Geduldige en lankmoedige Vader en weet hoe moeilik ons leer…..Hy sien hulle nood en kom hulle tegemoet met Sy genade en goedheid.
Ons gaan vandag eers hier ophou en ek vra dat ons hierdie week sal oordink wat God al vir ons gedoen het in ons lewens. Hoe Hy keer op keer tsv ons onvergenoegdheid steeds vir ons lief bly en ons leer wie Hy is.
Dink bietjie daaroor die week..……

